|  |
| --- |
|  |
| **TELŠIŲ RAJONO SAVIVALDYBĖS** **TARYBA** |
| **SPRENDIMAS** |
| **DĖL TELŠIŲ RAJONO SAVIVALDYBĖS ŠVIETIMO LYDERIŲ BENDRIJOS VEIKLOS APRAŠO PATVIRTINIMO** |
|  |
| 2014 m. gegužės 29 d. Nr. T1-195 |
| Telšiai |

Vadovaudamasi Lietuvos Respublikos švietimo ir mokslo ministerijos Švietimo aprūpinimo centro ir Telšių rajono savivaldybės 2012 m. balandžio 2 d. Projekto „Lyderių laikas 2“ bendradarbiavimo sutarties Nr. (21.4)-8ESLL2-1-23 4.2.5 papunkčiu, Telšių rajono savivaldybės taryba n u s p r e n d ž i a:

1. Patvirtinti Telšių rajono savivaldybės švietimo lyderių bendrijos veiklos aprašą

(pridedama).

2. Pripažinti netekusiu galios Telšių rajono savivaldybės tarybos 2011 m. spalio 27 d. sprendimo Nr. T1-288 „Dėl Telšių rajono savivaldybės švietimo tarybos nuostatų patvirtinimo“ 1 punktą.

Savivaldybės meras Vytautas Kleiva

Daiva Tūmienė, tel./faks. (8 444) 60 202, el. p. daiva.tumiene@telsiai.lt

pATVIRTINTA

Telšių rajono savivaldybės tarybos

2014 m. gegužės 29 d.

sprendimu Nr. T1-195

**TELŠIŲ RAJONO SAVIVALDYBĖS ŠVIETIMO LYDERIŲ BENDRIJOS VEIKLOS APRAŠAS**

**I. BENDRIEJI NUOSTATAI**

1. Telšių rajono savivaldybės švietimo lyderių bendrijos veiklos aprašas (toliau – Aprašas) reglamentuoja Telšių rajono savivaldybės Švietimo lyderių bendrijos tikslus, uždavinius, funkcijas, narystę, struktūrą ir veiklos organizavimą bei Mokyklų lyderių grupių tikslus, uždavinius ir funkcijas.

2. Pagrindinės šio Aprašo sąvokos:

Telšių rajono savivaldybės lyderių bendrija (toliau – TŠLB) Telšių rajono švietimo organizacijų deleguotų aktyvių atstovų sambūris.

Mokyklų lyderių grupė (toliau – MLG) – suburta mokyklos aktyvių darbuotojų, tėvų, mokinių grupė, patvirtinta mokyklos direktoriaus įsakymu.

Koordinuojanti mokykla – tokia mokykla, kuri, įsteigusi MLG, paeiliui vienerius metus inicijuoja ir organizuoja TŠLB veiklą.

2. TŠLB oficialus pavadinimas yra Telšių rajono savivaldybės Švietimo lyderių bendrija. Sutrumpintas bendrijos pavadinimas – TŠLB.

3. TŠLB savanoriškumo pagrindu gali dalyvauti MLG, Telšių rajono savivaldybės administracijos (toliau – Administracija), Telšių švietimo centro (toliau – TŠC) ir kitų suinteresuotų šalių atstovai, kurių nuostatuose įteisinta švietimo veikla.

4. TŠLB savo veikloje vadovaujasi demokratiškumo, atvirumo, augimo, tvarumo, autentiškumo, partnerystės, etiškumo principais.

5. TŠLB savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, kitais galiojančiais įstatymais ir teisės aktais bei šiuo Aprašu.

6. TŠLB buveinė – Administracijos Švietimo, kultūros, sporto ir jaunimo reikalų skyrius, adresas: Žemaitės g. 14, Telšiai.

7. TŠLB informaciją skelbia Telšių rajono savivaldybės interneto svetainėje (www.telsiai.lt), rubrikoje „Švietimo lyderių bendrija“.

8. TŠLB veiklos laikotarpis neribotas.

**II. TŠLB IR MGL VEIKLOS TIKSLAI, UŽDAVINIAI IR FUNKCIJOS**

9. TŠLB pagrindinis tikslas – inicijuoti lyderystės vystymąsi Telšių rajono savivaldybės švietimo įstaigose, burti švietimo bendruomenes ir socialinius partnerius sėkmingo vaiko ugdymui(si).

10. TŠLB uždaviniai:

10.1. skatinti lyderystės ugdymą(si);

10.2. dalyvauti sprendžiant aktualius rajonui švietimo klausimus;

10.3. inicijuoti naujovių diegimą.

11. TŠLB atlieka šias funkcijas:

11.1. planuoja TŠLB veiklą, rūpinasi jos įgyvendinimu ir refleksija;

11.2. organizuoja TŠLB susitikimus, posėdžius, renginius;

11.3. analizuoja savivaldybės ir nacionalinio lygmens priimamus aktualius švietimo teisės aktų projektus;

11.4. teikia pasiūlymus rengiamų dokumentų (savivaldybės ir nacionaliniu lygmeniu) klausimais;

11.5. telkia rajono bendruomenę švietimo iniciatyvoms įgyvendinti;

11.6. inicijuoja projektus, mokymus, susijusius su lyderyste.

12. MLG tikslas – inicijuoti lyderystės vystymąsi mokykloje ir burti mokyklos bendruomenę, socialinius partnerius sėkmingo vaiko ugdymui(si).

13. MLG uždaviniai:

13.1. skatinti lyderystės ugdymą(si) mokykloje;

13.2. spręsti aktualius mokyklai švietimo klausimus;

13.3. inicijuoti naujovių diegimą mokykloje.

14. MLG funkcijos:

14.1. planuoja veiklą, rūpinasi jos įgyvendinimu ir refleksija;

14.2. padeda TŠLB organizuoti susitikimus, posėdžius, renginius;

14.3. analizuoja savivaldybės priimamus aktualius švietimo teisės aktų projektus;

14.4. teikia pasiūlymus rengiamų dokumentų (savivaldybės ir nacionaliniu lygmeniu)

klausimais;

14.5. telkia mokyklos bendruomenę švietimo iniciatyvoms įgyvendinti;

14.6. inicijuoja projektus, mokymus, susijusius su lyderyste;

14.7. deleguoja MLB atstovus į TŠLB;

14.8. įsitraukia į TŠLB numatytų tikslų ir veiklų įgyvendinimą.

**III. TŠLB NARYSTĖ, STRUKTŪRA IR VEIKLOS ORGANIZAVIMAS**

15. MLG veikia pagal mokyklos direktoriaus patvirtintą MLG programą. Nariai įtraukiami esančios grupės iniciatyva, savanoriškumo principu.

16. TŠLB sudaro deleguoti MLG, Administracijos, TŠC, Telšių rajono mokinių parlamento, Lietuvos mokyklų vadovų asociacijos Telšių rajono skyriaus, Telšių rajono savivaldybės tarybos Švietimo, kultūros ir sporto komiteto atstovai (toliau – Švietimo, kultūros ir sporto komitetas). Juos 3 metų kadencijai deleguoja:

16.1. MLG – 3 atstovus (iš jų – vieną tėvų atstovą);

16.2. Administracija – 2 atstovus;

16.3. TŠC –1 atstovą;

16.4. Švietimo, kultūros ir sporto komitetas – 1 atstovą;

16.5. Telšių rajono mokinių parlamentas – 2 atstovus;

16.6.Lietuvos mokyklų vadovų asociacijos Telšių rajono skyrius – 3 (po vieną atstovą iš ikimokyklinio ugdymo, pagrindinių, neformaliojo vaikų švietimo mokyklų).

17. TŠLB personalinę sudėtį tvirtina Administracijos direktorius.

18. TŠLB nario įgaliojimai nutrūksta anksčiau laiko, jeigu jis atsistatydina.

19. Naują narį į laisvą vietą siūlo ta organizacija, kuriai atstovavo atsistatydinęs TŠLB narys.

20. TŠLB trejiems metams renka pirmininką, o iš koordinuojančios mokyklos MLG deleguotų atstovų – pavaduotoją ir sekretorių, kurių kadencija – vieneri metai.

21. TŠLB veiklą inicijuoti ir organizuoti paeiliui, susitarimo būdu, vienerius metus padeda koordinuojanti mokykla.

22. Pirmąjį TŠLB posėdį organizuoja ir pirmininko rinkimus rengia Švietimo, kultūros, sporto ir jaunimo reikalų skyrius.

23. Koordinuojanti mokykla TŠLB padeda:

23.1. inicijuoti ir organizuoti TŠLB narių susitikimus;

23.2. inicijuoti mokyklų bendradarbiavimą;

23.3. organizuoti ne mažiau kaip vieną bendrą metinį renginį.

24. TŠLB posėdžiai vyksta ne rečiau kaip 2 kartus per metus.

25. TŠLB Telšių rajono savivaldybės tarybai metinę ataskaitą pateikia iki kitų metų pirmo ketvirčio pabaigos.

26. Sąlygas TŠLB veiklai užtikrina Telšių rajono savivaldybės administracijos Švietimo, kultūros, sporto ir jaunimo reikalų skyrius bei TŠC.

**IV. BAIGIAMOSIOS NUOSTATOS**

27. TŠLB reorganizuojama arba likviduojama TŠLB arba Telšių rajono savivaldybės tarybos iniciatyva.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_